ai4bharat/Pralekha huggingface dataset:
आरोग्य आणि कुटुंब कल्याण मंत्रालय
पुणे येथील सीरम इंन्सिट्यूट ऑफ इंडियाला कोविडविरोधी लस बनविण्याच्या दुसऱ्या आणि तिसऱ्या टप्प्यातील चाचण्यांसाठी परवानगी
देशाच्या कोविड मृत्यू दरात आणखी घट होऊन तो 2.11% झाला
एकूण 11.8 लाख लोक झाले बरे
भारत सरकारच्या औषध नियंत्रकांनी पुण्यातील सीरम इंन्सिट्यूट ऑफ इंडियाला आँक्सफर्ड विद्यापीठ-अँस्ट्रा झेनेका सोबत देशात कोविड विरोधी लस बनविण्याच्या  क्लिनिकल ट्रायल्सच्या दुसऱ्या आणि तिसऱ्या टप्प्यासाठी परवानगी दिली आहे. यामुळे कोविड विरोधी लस बनविण्याच्या कार्याला वेग येईल.
दरम्यान भारताच्या रुग्ण मृत्यू दरात आणखी घट झाली असून जगाच्या तुलनेत हा दर सर्वात कमी आहे. आज तो 2.11% इतका झाला आहे. कोविड व्यवस्थापनाच्या 'टेस्ट, ट्रॅक अँड ट्रीट' या उत्तम आणि परीणामकारक कार्यवाहीमुळे देशात हा दर गाठणे शक्य झाले आहे.
कोविड व्यवस्थापनाच्या धोरणाचे लक्ष्य त्वरित शोध, विलगीकरण,आणि रुग्णांचे सुरळीत व्यवस्थापन आणि अधिक धोकादायक लोकसंख्येच्या विभागात वैद्यकीय कर्मचाऱ्यांची सेवा यामुळे देशात रुग्ण बरे होण्याच्या दरातील वाढ शक्य झाली आहे. गेल्या 24 तासात 40,574रुग्ण बरे होऊन घरी परतले आहेत. त्यामुळे बरे झालेल्या कोविड रुग्णांची संख्या 11,86203 इतकी झाली असून बरे होण्याचा दर 65.77% इतका झाला आहे.
दरदिवशी बरे होणाऱ्या रुग्णांची संख्या वाढत गेल्यामुळे बरे झालेले रुग्ण आणि प्रत्यक्ष रुग्ण यातील फरक 6 लाखांपेक्षा जास्त झाला आहे. सध्या तो 6,06,846 इतका आहे. सध्या 5,79357 एवढे रुग्ण उपचाराधिन आहेत.
आरोग्य आणि कुटुंबकल्याण मंत्रालयाने परदेशातून परतणाऱ्या नागरीकांसाठी 24मे 2020 रोज जाहीर केलेल्या मार्गदर्शक तत्वांची फेररचना केली आहे. दि.8 ऑगस्ट 2020 रात्री एक वाजल्यापासून त्याची अंमलबजावणी सुरू होईल.
याबाबतच्या ताजी आणि तांत्रिक माहिती तसेच मार्गदर्शक तत्वे आणि सूचना याबाबत माहिती करता भेट द्या: https://www.mohfw.gov.in/ and @MoHFW_INDIA.
तांत्रिक बाबींकरता technicalquery.covid19[at]gov[dot]in आणि अन्य बाबीसाठी ncov2019[at]gov[dot]in and @CovidIndiaSeva . संपर्क करता येईल.
याबाबत कोणतेही प्रश्न असल्यास 91-11-23978046 or 1075  या
ठिकाणी संपर्क साधावा. इतर हेल्पलाईनची यादी पुढील लिंकवर उपलब्ध आहे. https://www.mohfw.gov.in/pdf/coronvavirushelplinenumber.pdf .
U.Ujgare/S.Patgoankar/P.Kor
नौवहन मंत्रालय
नौवहन मंत्रालयाच्या अखत्यारीतील बंदरे आणि सार्वजनिक क्षेत्रातील उपक्रम यांच्याकडून व्यावसायिक सामाजिक उत्तरदायित्व निधीद्वारे पीएम केयर्स निधीला 52 कोटी रुपयांची मदत
नवी दिल्ली, 6 एप्रिल 2020
कोविड-19 विषाणूमुळे जगभर पसरलेल्या कोरोना महामारीमुळे ग्रस्त लोकांना मदत करण्यासाठी स्थापन केलेल्या पीएम केयर्स फंड अर्थात आपत्कालीन परिस्थितीत सापडलेल्या नागरिकांना सहाय्य आणि मदत देण्यासाठीच्या प्रधानमंत्री निधीला ५२ कोटी रुपयांची मदत करण्याचा निर्णय नौवहन मंत्रालयाच्या अखत्यारीतील बंदरे आणि सार्वजनिक क्षेत्रातील उपक्रम यांनी घेतला आहे. त्यांनी त्यांच्या सीएसआर अर्थात व्यावसायिक सामाजिक उत्तरदायित्व निधीतून ही रक्कम पीएम केयर्स फंड कडे हस्तांतरित केली आहे. याबाबतच्या अधिक माहितीसाठी कृपया खालील लिंक वर क्लिक करा:
B.Gokhale/S.Chitnis/P.Malandkar
(
सामाजिक न्याय आणि सबलीकरण मंत्रालय
अली यावर जंग नॅशनल इन्स्टिट्यूट ऑफ स्पीच अँड हियरिंग डिसएबिलिटीज साजरा करत आहे जागतिक पर्यावरण दिन
केंद्रीय मंत्री रामदास आठवले करणार आभासी उत्सवाचे उद्घाटन
दिव्यांग व्यक्ती आणि त्यांच्या पालकांसाठी 'सॅप्लिंग ऑफ होप : द न्यू बिगिनिंग' या विषयावर वेबिनारचे आयोजन
मुंबई : 2 जून 2021
अली यावर जंग नॅशनल इन्स्टिट्यूट ऑफ स्पीच अँड हियरिंग डिसएबिलिटीज  यंदाचा ‘जागतिक पर्यावरण दिन’  'पुनर्कल्पना, पुनर्निर्मिती,आणि परिसंस्थेचे पुनर्निर्माण' या संकल्पनेनुसार साजरा करत आहे. या वर्षीच्या जागतिक पर्यावरण दिनाची संकल्पना परिसंस्थेचे पुनर्निर्माण अशी आहे.
केंद्रीय सामाजिक न्याय आणि सबलीकरण राज्यमंत्री रामदास आठवले, 5 जून रोजी सकाळी 11 वाजता वांद्रे पश्चिम रेक्लमेशन इथल्या संस्थेच्या परिसरात वृक्षारोपण करून आणि ‘दिव्यांग’ मुलांना औषधी वनस्पतींचे वाटप करून आभासी उत्सवाचे उद्घाटन करतील.
या कार्यक्रमात दिव्यांग व्यक्ती आणि त्यांच्या पालकांसाठी विशेषतः मूकबधिर व्यक्ती आणि त्यांच्या पालकांसाठी 'सॅप्लिंग ऑफ होप :द न्यू बिगनिंग' या व्हर्च्युअल इंटरएक्टिव राष्ट्रीय वेबिनारचे आयोजन करण्यात आले आहे.
कार्यक्रमासाठी नोंदणी या लिंकद्वारे ऑनलाइन पद्धतीने करता येईल. https://ayjnihh.webex.com/ayjnihh/j.php?MTID=m68a6aa9927a5776bf9573026db0370cc
अधिक माहितीसाठी कृपया संपर्क साधावा- 9869993833
परिसंस्थेच्या पुनर्निर्माणासाठी आवश्यक असलेल्या निसर्गाशी जवळीक साधणाऱ्या जागतिक मोहिमेत सहभागी होण्यासाठी दिव्यांग व्यक्तींना प्रोत्साहन मिळावे, यासाठी या कार्यक्रमाचे आयोजन करण्यात आले आहे. परिसंस्थेच्या पुनर्निर्माणासाठी अनेक प्रकारे हातभार लावता येईल, जसे की, वृक्षारोपण, हरित शहरे, बागा, आपल्या आहारविहारात बदल, नद्या आणि समुद्रकिनाऱ्यांची स्वच्छता.
अली यावर जंग नॅशनल इन्स्टिट्यूट ऑफ स्पीच अँड हियरिंग डिसएबिलिटीज  ही संस्था भारत सरकारच्या सामाजिक न्याय आणि सबलीकरण मंत्रालयाच्या दिव्यांग व्यक्ती सबलीकरण विभागाच्या अंतर्गत, देशभरातल्या मूकबधिर दिव्यांग व्यक्तींच्या पुनर्वसनासाठी काम करणारी, सर्वोच्च राष्ट्रीय संस्थांपैकी एक संस्था आहे.
राष्ट्रपती कार्यालय
भारतीय नागरी लेखा सेवेतील अधिकाऱ्यांनी घेतली राष्ट्रपतींची भेट
भारतीय नागरी लेखा सेवेतील  अधिकाऱ्यांनी आज  राष्ट्रपती भवनात राष्ट्रपती द्रौपदी मुर्मू यांची भेट घेतली.
अधिकाऱ्यांना संबोधित करताना राष्ट्रपती म्हणाल्या की,ते देशाच्या आर्थिक प्रशासनात महत्त्वाची भूमिका बजावतील. तरुण नागरी सेवक या नात्याने त्यांनी सार्वजनिक प्रशासनात सर्वोत्तम सेवा देण्याचा प्रयत्न करणे आणि संविधानात दिलेल्या मूल्यांचे पालन करणे अपेक्षित आहे. नियुक्ती कोणत्याही संस्थेत किंवा विभागात झाली तरी, आपल्या कामाच्या मूळ उद्देशाची जाणीव असणे आवश्यक आहे. जनतेचे कल्याण आणि देशाच्या सर्वसमावेशक विकासाच्या उद्देशाने काम करायला हवे असे आवाहन राष्ट्रपतींनी या अधिकाऱ्यांना केले. सरकारचे आर्थिक उत्तरदायित्व सुनिश्चित करणे आणि सार्वजनिक प्रशासनात पारदर्शकता आणणे यासाठी लेखा प्रक्रिया आणि लेखा अहवाल हे एक साधन बनावे याची भारतीय नागरी लेखा सेवेने खातरजमा केल्याचे राष्ट्रपती म्हणाल्या. याद्वारे, सार्वजनिक वित्तीय व्यवस्थापनाची एक भक्कम प्रणाली देशातील न्याय्य आणि सर्वसमावेशक विकासाला चालना देण्यासाठी मदत करते असेही त्यांनी सांगितले.
ऑटोमेशन आणि तंत्रज्ञानाच्या वापरामुळे देशातील प्रशासनाचा साचाच बदलला आहे असे राष्ट्रपती म्हणाल्या. प्रशासन प्रणालींमध्ये तंत्रज्ञानाचा वापर झपाट्याने वाढतो आहे. डिजिटलीकरण आणि ऑनलाइन सेवा वितरणामुळे सार्वजनिक प्रशासनात पारदर्शकता आणि उत्तरदायित्व मोठ्या प्रमाणात वाढले आहे. राष्ट्रपतींचे
भाषण पाहण्यासाठी कृपया येथे क्लिक करा
पंतप्रधान कार्यालय
विजयवाडा येथील कोविड केंद्रातील आगीमुळे झालेल्या जीवितहानीबद्दल पंतप्रधानांनी व्यक्त केला शोक
(विजयवाडा येथील कोविड केंद्रातील आगीमुळे झालेल्या जीवितहानीबद्दल पंतप्रधान श्री नरेंद्र मोदी यांनी शोक व्यक्त केला आहे.
ट्विटद्वारे पंतप्रधान म्हणाले, ``विजयवाडा येथील कोविड केंद्राला लागलेल्या आगीमुळे अतिशय दुःखी झालो आहे. ज्यांनी आपले प्रियजन यामध्ये गमावले आहेत, त्यांच्याबरोबर माझ्या सहवेदना आहेत. जखमींनी लवकरात लवकर बरे व्हावे, अशी मी प्रार्थना करतो. आंध्रप्रदेशचे मुख्यमंत्री @ysjagan जी यांच्याशी सध्याच्या परिस्थितीबद्दल चर्चा केली आहे आणि शक्य असलेल्या सर्वतोपरी सहकार्याचे आश्वासन दिले आहे.``
Anguished by the fire at a Covid Centre in Vijayawada. My thoughts are with those who have lost their loved ones. I pray that the injured recover as soon as possible. Discussed the prevailing situation with AP CM @ysjagan Ji and assured all possible support.
— Narendra Modi  August 9, 2020
D.Wankhede/S.Shaikh/P.Kor
भारतीय स्पर्धा आयोग
ओदिशा हायड्रो पॉवर कॉर्पोरेशन लिमिटेड  कडून ओदिशा पॉवर जनरेशन कॉर्पोरेशन लिमिटेड  च्या भागभांडवलाच्या अधिग्रहणास भारतीय स्पर्धा आयोगाची मंजुरी
नवी दिल्ली, 8 डिसेंबर 2020
भारतीय स्पर्धा आयोगाने ओदिशा पॉवर जनरेशन कॉर्पोरेशन लिमिटेड  च्या भागभांडवलाच्या ओदिशा हायड्रो पॉवर कॉर्पोरेशन लिमिटेड  कडून होणाऱ्या अधिग्रहणास स्पर्धा कायदा, 2002 च्या सेक्शन 31 नुसार मंजुरी दिली आहे.
ओदिशा हायड्रो पॉवर कॉर्पोरेशन लिमिटेड ही पूर्णपणे ओदिशा सरकारच्या अख्यतारीतील आणि नियंत्रणाखाली आहे. जलविद्युत व सौर ऊर्जा यासारख्या नवीकरणीय ऊर्जा स्रोतांपासून ऊर्जा उत्पादनाच्या व्यवसायातील ही संस्था आहे.
OPGC हा राज्य सरकारच्या मालकीचा संयुक्त उपक्रम असून ओदिशा सरकारचे 51% भागभांडवल यात आहे, बाकीचे 49% भागभांडवल हे एईएस ओपीजीसी होल्डिंग आणि एईएस इंडिया प्रायवेट लिमिटेडच्या माध्यमातून, एईएस कॉर्पोरेशन, युएसएचे आहे. ही कंपनी कोळश्यावर आधारित औष्णिक ऊर्जा प्रकल्प आणि लघु-जलविद्युत प्रकल्पापासून ऊर्जा निर्मिती व्यवसायात आहे, या प्रस्तावित एकीकरणात ओदिशा पॉवर जनरेशन कॉर्पोरेशन लिमिटेड मधील 49% भागभांडवल खरेदी विक्री करारान्वये ओदिशा हायड्रो पॉवर कॉर्पोरेशन लिमिटेड  ला एईएस ओपीजीसी होल्डिंग आणि एईएस इंडिया प्रायवेट लिमिटेड कडून आधिग्रहित करता येईल. याबाबतीतील भारतीय स्पर्धा आयोगाचा सविस्तर आदेश जारी होईल.
M.Chopade/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
पंतप्रधान नरेंद्र मोदी यांची रशियाचे अध्यक्ष व्लादिमीर पुतिन यांच्याशी दूरध्वनीवरून चर्चा
नवी दिल्ली, 16 डिसेंबर 2022
पंतप्रधान नरेंद्र मोदी यांनी आज रशियाचे अध्यक्ष व्लादिमीर पुतिन यांच्याशी दूरध्वनीवरून चर्चा केली.
शांघाय सहकार्य संघटनेच्या शिखर परिषदेदरम्यान समरकंद येथे या उभय नेत्यांमध्ये झालेल्या बैठकीनंतर, आजच्या चर्चेत दोन्ही नेत्यांनी द्विपक्षीय संबंधांच्या अनेक पैलूंचा आढावा घेतला. यात ऊर्जा सहकार्य, व्यापार आणि गुंतवणूक, संरक्षण आणि सुरक्षा सहकार्य आणि इतर प्रमुख क्षेत्रांचा समावेश आहे.
युक्रेनमध्ये सुरू असलेल्या युद्ध संघर्षाच्या संदर्भात बोलताना पंतप्रधानांनी संवाद आणि मुत्सद्देगिरी हाच यातून पुढे जाण्यासाठी एकमेव मार्ग असल्याचा पुनरुच्चार केला.
पंतप्रधानांनी राष्ट्राध्यक्ष पुतीन यांना भारताच्या सुरु असलेल्या जी -20 च्या अध्यक्षपदाची माहिती दिली आणि या अध्यक्षपदाचे प्रमुख प्राधान्यक्रम अधोरेखित केले. शांघाय सहकार्य संघटनेच्या भारताच्या अध्यक्षपदाच्या कार्यकाळात उभय देश एकत्र काम करतील ही अपेक्षा त्यांनी व्यक्त केली.
परस्परांच्या नियमित संपर्कात राहण्याबाबत उभय नेत्यांनी सहमती दर्शवली.
S.Kakade/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
युवा संगम  साठीच्या ऑनलाइन नोंदणीला सुरुवात,23 राज्ये आणि केंद्रशासित प्रदेशातील 1000 युवक होणार सहभागी
युवा संगमची पहिली फेरी 1200 तरुणांच्या उत्साही सहभागाने संपन्न, 29 यात्रांच्या माध्यमातून भारतातील 22 राज्यांना दिल्या भेटी
युवा संगम  साठीची नोंदणी आजपासून ऑनलाइन पोर्टलद्वारे सुरू झाली. यात भारतातील 23 राज्ये आणि केंद्रशासित प्रदेशातील 1000 तरुणांचा सहभाग अपेक्षित आहे. या उपक्रमांतर्गत, एक्सपोजर यात्रा एप्रिल आणि मे 2023 मध्ये आयोजित केल्या जातील. या माध्यमातून 45 ते 50 लोकांचा गट दोन राज्यात एकत्र यात्रा करेल. ही यात्रा सहभागी युवकांना पर्यटन, परंपरा, प्रगती, व्यावसायिक  आणि परस्पर संपर्क  या पाच विस्तृत क्षेत्रांतर्गत विविध पैलूंचा एक प्रभावी, बहुआयामी अनुभव प्रदान करेल. या कार्यक्रमात विद्यार्थी भाषा, साहित्य, पाककृती, उत्सव, सांस्कृतिक कार्यक्रम आणि पर्यटन या क्षेत्रांतल्या आपल्या अनुभवांबद्दल एकमेकांशी संवाद साधतील. थोडक्यात, त्यांना प्रथमच पूर्णपणे भिन्न भौगोलिक आणि सांस्कृतिक परिस्थितीत जगण्याचा अनुभव मिळेल.
18-30 वयोगटातील इच्छुक युवक याच उद्देशाने विकसित केलेल्या https://ebsb.aicte-india.org/ या पोर्टलवर आपल्या नावाची नोंदणी करू शकतात.
युवा संगमची पहिली फेरी नुकतीच फेब्रुवारी-मार्च 2023 दरम्यान संपन्न झाली. यात मुख्यतः ईशान्य क्षेत्रावर लक्ष केंद्रित करण्यात आले होते. या पहिल्या टप्प्यात सुमारे 1200 युवकांनी सहभाग नोंदवला होता आणि त्यांनी 29 यात्रांद्वारे भारतातील 22 राज्यांना भेटी दिल्या होत्या. या युवा संगममुळे सहभागी युवकांना खऱ्या अर्थाने समृद्ध करणारा एक भारत श्रेष्ठ भारताचा अनुभव मिळाला.
एक भारत श्रेष्ठ भारत अंतर्गत ‘युवा संगम’ या उपक्रमाची संकल्पना विविध मंत्रालयांच्या सहयोगी प्रयत्नांच्या रूपाने साकार झाली, ज्याचा उद्देश लोकांना लोकांशी जोडणे आणि देशभरातील युवकांमध्ये परस्पर सहानुभूती निर्माण करणे हा आहे. हा उपक्रम या कार्यक्रमात सहभागी होणार्या हजारो तरुणांमध्ये समंजसपणाची आपलेपणाची भावना जागृत करत आहे, जिचा प्रसार देशभरात होत जाईल आणि खर्या अर्थाने श्रेष्ठ भारत निर्माण करण्यात मोठे योगदान देईल.
राष्ट्रपती कार्यालय
तीन राष्ट्रांच्या राजदूतांनी व्हिडीओ कॉन्फरन्सच्या माध्यमातून राष्ट्रपतींकडे सादर केली ओळखपत्र
नवी दिल्ली, 8 जुलै 2020
भारताचे राष्ट्रपती राम नाथ कोविंद यांनी आज न्यूझीलंड, युनायटेड किंगडम आणि उझबेकिस्तान या तीन देशांच्या दूतांकडून व्हिडिओ कॉन्फरन्सच्या माध्यमातून ओळखप्रमाणपत्रांचा स्वीकार केला. अशा प्रकारे व्हिडिओ कॉन्फरन्सच्या माध्यमातून राजदूतांचे ओळखपत्र स्वीकारण्याची घटना राष्ट्रपती भवनामध्ये दुसऱ्यांदा घडली आहे. कोविड-19 महामारीचा काळ लक्षात घेवून ही व्यवस्था करण्यात आली. आज ज्या ‘मिशन’ प्रमुखांनीओळखपत्रे राष्ट्रपतींना सादर केली, त्या राजदूतांची माहिती पुढील प्रमाणे आहे:-
1.न्यूझीलंडचे उच्चायुक्त - डेव्हिड पाइन
2.युनायटेड किंगडमचे उच्चायुक्त - सर फिलीप बार्टन
3.उझबेकिस्तान प्रजासत्ताकचे राजदूत - अखातोव्ह दिलशॉद खामिदोविच
या नवनियुक्त राजदूत आणि उच्चायुक्तांना राष्ट्रपती कोविंद यांनी शुभेच्छा दिल्या. भारताचे या तिन्ही देशांबरोबर अतिशय दृढ संबंध असल्याचे त्यांनी नमूद केले. तसेच वैश्विक समस्यांवर तोडगा काढण्यासाठी सामान्य दृष्टिकोनातून सामुहिक प्रयत्न करण्याचा उद्देशही सर्वांचा समान असल्याचे त्यांनी सांगितले. कोविड-19 महामारीचा प्रभावी सामना करण्यासाठी जागतिक स्तरावर सहकार्य वाढविणे, ही काळाची नितांत गरज असल्याचे राष्ट्रपतींनी अधोरेखित केले. या संदर्भात ते म्हणाले, देशातच नाही तर संपूर्ण जगामध्ये पसरलेल्या या महामारीच्या विरोधात सुरू असलेल्या प्रयत्नांमध्ये भारत आघाडीवर आहे. या तीनही देशांबरोबर भारताचे अतिशय चांगले ऋणानुबंध निर्माण झाल्याबद्दल त्यांनी आनंद व्यक्त केला. तसेच संयुक्त राष्ट्र सुरक्षा परिषदेमध्ये 2021-22 या कार्यकाळासाठी भारत जागतिक शांतता आणि समृद्धीसाठी आंतरराष्ट्रीय समुदायाबरोबर काम करण्यास उत्सुक असल्याचे त्यांनी आवर्जुन सांगितले.
S.Thakur/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
गिरीश कर्नाड यांच्या निधनाबद्दल पंतप्रधानांकडून शोक व्यक्त
नवी दिल्ली, 10 जून 2019
गिरीश कर्नाड यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
“सर्वच माध्यमांमधून त्यांनी साकारलेल्या वैविध्यपूर्ण भूमिकांसाठी गिरीश कर्नाड कायम स्मरणात राहतील. त्यांच्या जिव्हाळ्याच्या विषयांबाबत ते मनापासून बोलायचे. त्यांनी केलेले काम आगामी काळातही लोकप्रिय राहील. त्यांच्या निधनाने दु:ख झाले आहे. त्यांच्या आत्म्याला शांती लाभो” असे पंतप्रधान म्हणाले.
M.Chopade/S.Kane/P.Malandkar
(Visitor Counter : 92
सुक्ष्म, लघु आणि मध्यम उदयोग मंत्रालय
जागतिक मधुमक्षिका दिनी खादी आणि ग्रामोद्योग आयोगाचा विश्व विक्रम
बेरोजगार युवकांसाठी आणि युवा नव उद्योजकांसाठी ‘हनी मिशन’ अंतर्गत रोजगार उपलब्ध होणार
मुंबई, 21 मे 2018
21 मे हा दिवस जागतिक मधुमक्षिका दिवस म्हणून साजरा केला जातो, त्यानिमित्त खादी आणि ग्रामोद्योग आयोगाने एका दिवसात सर्वाधिक मधमाशी पेट्या वितरीत करण्याचा विश्व विक्रम आज नोंदवला. दोन वर्षांपूर्वी इस्रायलने मधमाश्यांच्या 841 पेट्यांचे वितरण केले होते. आज काझिरंगा वन क्षेत्रात मधमाश्यांच्या एक हजार पेट्यांचे वितरण करण्यात आल्याची माहिती खादी आणि ग्रामोद्योग आयोगाचे अध्यक्ष विनय कुमार सक्सेना यांनी दिली.
पंतप्रधान नरेंद्र मोदी यांच्या ‘मधुर क्रांती’च्या आवाहनाला प्रतिसाद देत आयोगाने ‘हनी मिशन’ हाती घेतले आहे. त्या अंतर्गत नोव्हेंबर 2018 पर्यंत मधमाश्यांच्या 1 लाख 30 हजार पेट्यांचे वितरण करण्याचे लक्ष्य निर्धारित करण्यात आले आहे. गुजरातच्या नर्मदा खोऱ्यापासून आसामच्या काझिरंगा वनक्षेत्रापर्यंत आणि जम्मू-काश्मीरच्या डोंगराळ भागापासून मैसूरच्या घनदाट जंगलांपर्यंत या पेट्यांचे वितरण केले जाणार आहे.
या मोहिमेच्या माध्यमातून युवकांना मधुमक्षिका पालनाचे प्रशिक्षणही दिले जाणार आहे. मधमाश्यांची वसाहत ओळखण्यापासून संबंधित यंत्रणांचा योग्य उपयोग मधमाश्यांच्या शत्रुंचा नायनाट तसेच सर्व ऋतुंमध्ये मधमाश्यांचे योग्य पालन पोषण आणि उत्पादन प्रक्रिया अशा सर्व बाबींचा समावेश या प्रशिक्षण कार्यक्रमात करण्यात आला आहे. काझीरंगामधील कोहेरा गावात संकरदेव शिषु निकेतनमधील 500 शालेय विद्यार्थ्यांना प्रत्येकी 200 ग्रॅम मधाच्या बाटल्या वितरीत करण्यात आल्या. तसेच जागतिक मधुमक्षिका दिनानिमित्त देशभरात मधाच्या 25 हजार बाटल्यांचे वितरण करण्यात आले.
काझिरंगा क्षेत्रात आज वितरीत करण्यात आलेल्या मधमाश्यांच्या पेट्यांपासून तब्बल 30 हजार किलो उच्चप्रतिचा मध प्राप्त होणे अपेक्षित असून, त्या माध्यमातून अनेक बेरोजगार युवक आणि युवा नव उद्योजकांना संधी प्राप्त होणार असल्याची माहिती आयोगाने दिली. आसाममधील आदिवासींसाठी हा कार्यक्रम उपयुक्त ठरेल, तसेच काझिरंगामधील वन संपत्तीतही मधुमक्षिका पालनामुळे भर पडेल, असा विश्वास आयोगाने व्यक्त केला.
B.Gokhale/M.Pange/D.Rane
(Visitor Counter : 99
अर्थ मंत्रालय
आरोग्य विमा, वाहन विमा नूतनीकरण हप्ता 15 मे पर्यंत भरता येणार; अधिसूचना जारी
नवी दिल्ली, 16 एप्रिल 2020
कोविड-19 संसर्गामुळे देशात सुरु असलेल्या संपूर्ण बंदीच्या काळात ज्या विमाधारकांच्या आरोग्य तसेच वाहन विम्याचे  नूतनीकरण आवश्यक आहे अशा विमा पॉलिसींचा हप्ता आता विमाधारक १५ मे पर्यंत भरू शकणार आहेत. त्यांना ही परवानगी देणारी अधिसूचना केंद्र सरकारने नुकतीच जारी केली. या निर्णयामुळे विमाधारकांचे विमा संरक्षण पॉलिसींचा हप्ता भरण्याच्या वाढीव कालावधीत देखील अखंडितपणे सुरु राहील तसेच या कालावधीत येणारे विम्याचे दावे कुठल्याही अडचणीविना सुलभतेने विमाधारकांना मिळू शकतील.
ज्या विमाधारकांच्या आरोग्य विम्याचे हप्ता किंवा वाहनाच्या विम्याचे नूतनीकरण करण्यासाठी भरण्याचा हप्ता देशात संपूर्ण संचारबंदी लागू असताना, म्हणजेच 25 मार्च ते 3 मे या कालावधीत भरणे आवश्यक आहे, मात्र संचारबंदीमध्ये लागू झालेल्या निर्बंधामुळे ज्यांना हा हप्ता वेळेत भरणे शक्य झाले नाही किंवा होणार नाही त्यांना केंद्र सरकारच्या या निर्णयाचा लाभ मिळणार आहे. हे विमाधारक त्यांच्या विम्याचे
नूतनीकरण करण्यासाठी 15 मे या दिवशी किंवा त्यापूर्वी कधीही हा हप्ता भरू शकतील. यामुळे वाहनधारकांना या मुदतीत वैधानिक मोटार वाहनाच्या  विमा संरक्षणाचा विना खंड लाभ घेता येईल आणि या कालावधीत कोणताही वैध दावा केला तर तो मंजूर होऊन त्याची रक्कम देखील सुलभतेने मिळू शकेल.
U.Ujgare/S.Chitnis/D.Rane
(
कौशल्य विकास आणि उद्यमशीलता मंत्रालय
मुंबईत भारतीय कौशल्य संस्था उभारण्यात येणार-केंद्रीय कौशल्यविकास मंत्री
(मुंबई, 14 ऑगस्ट 2019
भारतात जागतिक दर्जाच्या कौशल्य प्रशिक्षण संस्था उभारण्याचे पंतप्रधान नरेंद्र मोदी यांचे स्वप्न पूर्ण करण्याच्या दिशेने सरकार काम करत आहे असे केंद्रीय कौशल्य विकास आणि उद्यमशीलता मंत्री डॉ. महेंद्र नाथ पांडेय यांनी म्हटले आहे. मुंबईत आज राष्ट्रीय कौशल्य प्रशिक्षण संस्थेला भेट दिल्यानंतर ते बोलत होते.
सार्वजनिक-खासगी भागीदारीतून हा प्रकल्प राबवला जाणार असून भारतीय कौशल्य संस्थेचे बांधकाम टाटा एज्युकेशनल ॲण्ड डेव्हलपमेंट ट्रस्ट करणार आहे असे ते म्हणाले. टाटा समूह सुमारे 300 कोटी रुपये गुंतवणार असून सरकार या प्रकल्पासाठी 4-5 एकर जमीन देणार आहे. सप्टेंबर 2019 मध्ये या संस्थेची पायाभरणी होईल अशी आशा त्यांनी व्यक्त केली. 10 हजार प्रशिक्षणार्थींना प्रशिक्षण देण्याची या संस्थेची क्षमता असेल. पारंपरिक क्षेत्राबरोबरच सुरक्षा, अंतराळ, पोलाद आणि नैसर्गिक वायू क्षेत्रातही ही संस्था कौशल्य प्रशिक्षण पुरवणार आहे. भविष्यात अहमदाबाद आणि कानपूर येथेही अशा प्रकारच्या संस्था उभारल्या जाणार आहेत. मुंबईतल्या राष्ट्रीय कौशल्य प्रशिक्षण संस्थेचे आधुनिकीकरण करण्यासाठी पावले उचलण्याचा निर्णय घेतल्याची घोषणा पांडे यांनी केली.
कौशल्य विकासासाठी स्वतंत्र मंत्रालय स्थापन केल्यामुळे देशातल्या कौशल्य विकास चळवळीला चालना मिळाली असून त्याकडे विशेष लक्ष दिले जात आहे असे त्यांनी माध्यमांशी संवाद साधताना सांगितले.
पांडे यांनी राष्ट्रीय कौशल्य प्रशिक्षण संस्थेला भेट दिली आणि तिथल्या प्रशिक्षणार्थीशी संवाद साधला. तसेच या संस्थेच्या आवारातील प्रस्तावित कौशल्य संस्थेच्या जागेला ही भेट दिली.
S.Tupe/S.Kane/P.Kor
रस्ते वाहतूक आणि महामार्ग मंत्रालय
वाहनांची अखिल भारतीय नोंदणी
नवी दिल्ली, 22 डिसेंबर 2021
केंद्रीय रस्ते वाहतूक आणि महामार्ग मंत्रालयाने, 26 ऑगस्ट 2021 रोजी जारी केलेल्या शासन आदेशान्वये ) नव्याने नोंदणी होणाऱ्या वाहनांसाठी ‘भारत- BH-सिरिज ही नवी नोंदणी क्रमांक मालिका जाहीर केली आहे. या वाहनांनी या मालिकेअंतर्गत वाहनांची नोंदणी केली असेल. त्या वाहनांच्या मालकांनी एका राज्यातून दुसऱ्या राज्यात स्थलांतर केल्यावरही, त्यांना नव्याने नोंदणी करण्याची गरज भासणार नाही. ही वाहन नोंदणी सुविधा, “भारत- BH-series अंतर्गत, ऐच्छिक स्वरुपात उपलब्ध असून, संरक्षण विभागातील कर्मचारी, केंद्र सरकार/राज्य सरकार/केंद्रीय/राज्य सरकारच्या अखत्यारीतील सार्वजनिक उपक्रम आणि खाजगी क्षेत्रातल्या कंपन्या, ज्यांची कार्यालये चार किंवा त्यापेक्षा अधिक राज्ये/केंद्रशासित प्रदेशात आहेत, अशा सर्वांना या सिरिजचा लाभ घेता येईल.यामुळे, एका ठिकाणाहून दुसऱ्या ठिकाणी स्थलांतर केलेल्या वैयक्तिक वाहनांची वाहतूक सुरळीतपणे सुरु राहू शकेल.
वाहनांवरील कर, दोन वर्षांसाठो किंवा दोन वर्षांच्या पटीत  इतक्या कालावधीसाठी आकारला जाईल. चौदा वर्षे पूर्ण झाल्यावर मोटार वाहन कर दरवर्षी आकाराला जाईल आणि तो आधीच्या करांपेक्षा अर्धा असेल.
रस्ते वाहतूक आणि महामार्ग मंत्री नितीन गडकरी यांनी आज राज्यसभेत एका लिखित उत्तरादाखल ही माहिती दिली.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
रसायन आणि खते मंत्रालय
ऑक्सिजन कॉन्सन्ट्रेटर्सवरील विक्रीतून मिळणाऱ्या व्यापारी नफ्यावर सरकारने घातली मर्यादा
70% पर्यंत व्यापारी नफा कमवायला परवानगी
एनपीपीए एका आठवड्यात कॉन्सन्ट्रेटर्सच्या सुधारित कमाल किरकोळ किमतीबाबत माहिती देईल
नवी दिल्ली, 4 जून 2021
कोविड-19 महामारीमुळे उद्भवलेल्या असामान्य परिस्थितीमुळे ऑक्सिजन कॉन्सन्ट्रेटर्स च्या एमआरपी अर्थात कमाल किरकोळ किमतीमध्ये नजीकच्या काळात जी अस्थिरता दिसून आली ती लक्षात घेऊन केंद्र सरकारने ऑक्सिजन कॉन्सन्ट्रेटर्स च्या किंमती नियंत्रणात ठेवण्यासाठी हस्तक्षेप करण्याचा निर्णय घेतला आहे. सरकारने मिळविलेल्या माहितीनुसार सध्या या साधनांच्या विक्री व्यवहारात वितरक 198% पर्यंत नफा कमावित असल्याचे निदर्शनास आले आहे.
औषध मूल्य नियंत्रण आदेश 2013 च्या 19 व्या परिच्छेदानुसार मिळालेल्या विशेष क्षमतांचा व्यापक जनहितासाठी उपयोग करून घेत एनपीपीए अर्थात राष्ट्रीय औषध मूल्य प्राधिकरणाने ऑक्सिजन कॉन्सन्ट्रेटर्स च्या विक्री व्यवहारात वितरकांनी कॉन्सन्ट्रेटर्सच्या किमतीवर जास्तीतजास्त 70% पर्यंत व्यापारी नफा मिळविण्याची मर्यादा घालून दिली आहे. यापूर्वी, कर्करोगावरील उपचारात वापरल्या जाणाऱ्या औषधांच्या किंमतीवर मर्यादा घालण्यात एनपीपीएने यश मिळविले होते. सूचित केलेल्या व्यापारी नफ्याच्या मर्यादेनुसार ऑक्सिजन कॉन्सन्ट्रेटर्सचे उत्पादक तसेच आयातदार यांनी या साधनांच्या सुधारित किंमती येत्या तीन दिवसांत कळवाव्यात असे आदेश एनपीपीएने दिले आहेत. त्यानंतर एका आठवड्याच्या कालावधीत एनपीपीए या सुधारित कमाल किरकोळ किंमतीची माहिती सार्वजनिक मंचाद्वारे जनतेला देणार आहे.
या साधनांच्या उत्पादकांनी जाहीर केलेल्या किंमतीची यादी प्रत्येक किरकोळ दुकानदार, विक्रेता, रुग्णालय आणि संस्था यांनी त्यांच्या व्यावसयिक परिसरात सुस्पष्टपणे दिसून येईल अशा प्रकारे लावावी जेणेकरून या संदर्भात माहिती हवी असणाऱ्या प्रत्येक व्यक्तीला ती सहजतेने उपलब्ध होईल. व्यापारी नफ्यावरील सरकारी निर्बंध न जुमानता सुधारित कमाल किरकोळ किंमती लागू न करणाऱ्या उत्पादक कंपन्या तसेच आयातदारांना अत्यावश्यक वस्तु कायदा 1955 तसेच औषध मूल्य नियंत्रण आदेश 2013 मधील तरतुदींनुसार त्यांनी आकारलेली अतिरिक्त शुल्काची रक्कम, त्यावरील 15% व्याज आणि 100% पर्यंत दंड भरावा लागेल. ऑक्सिजन कॉन्सन्ट्रेटर्सची काळ्या बाजारातील विक्री रोखण्यासाठी कोणताही उत्पादक, वितरक आणि किरकोळ विक्रेता कोणत्याही ग्राहकाला सुधारित कमाल किरकोळ किंमतीपेक्षा जास्त दराने या साधनांची विक्री करत नाही हे सुनिश्चित करण्यासाठी या आदेशाच्या कडक अंमलबजावणीवर लक्ष ठेवण्याची जबाबदारी राज्य औषध नियंत्रकांवर सोपविण्यात आली आहे.
हे आदेश 30 नोव्हेंबर2021पासून लागू होणार असून त्याचा वेळोवेळी आढावा घेतला जाईल.
देशात कोविड-19 महामारीच्या दुसऱ्या लाटेमुळे कोविड बाधितांच्या संख्येत झालेल्या तीव्र वाढीमुळे वैद्यकीय वापरासाठीच्या ऑक्सिजनच्या मागणीत मोठी वाढ झाली आहे. महामारीच्या काळात गरजूंना ऑक्सिजन तसेच ऑक्सिजन कॉन्सन्ट्रेटर्सचा अखंडित पुरवठा होईल हे सुनिश्चित करण्यासाठी केंद्र सरकार प्रयत्नशील आहे. ऑक्सिजन कॉन्सन्ट्रेटर्स हे किमतींवर सरकारी नियंत्रण नसलेल्या औषधांच्या प्रकारातील साधन आहे आणि ते सध्या सीडीएससीओ अर्थात केंद्रीय औषध प्रमाणन संघटनेच्या ऐच्छिक परवाना चौकटीमध्ये समाविष्ट आहे. सध्या ऑक्सिजन कॉन्सन्ट्रेटर्सच्या किंमतीचे औषध मूल्य नियंत्रण आदेश 2013 मधील तरतुदींनुसार परीक्षण केले जात आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
संरक्षण मंत्रालय
संरक्षण साधनसामग्रीची निर्यात
नवी दिल्ली, 10 फेब्रुवारी 2020
संरक्षण उत्पादन विभागाने सहा प्रकारांमधील साधनसामग्रीच्या निर्यातीला परवानगी दिली आहे. एकूण 42 देशांना निर्यातीची परवानगी असलेल्या साधनसामग्रीची सूची विभागाने जारी केली आहे.
या साधनसामग्रीचा खर्च आणि परदेशी चलनातील मिळकत प्रत्येक कंपनीनुसार वेगवेगळी असून ही आकडेवारी ठेवण्यात आलेली नाही.
संरक्षण राज्यमंत्री श्रीपाद नाईक यांनी आज राज्यसभेत अनिल देसाई यांनी विचारलेल्या प्रश्नाला लेखी उत्तर देताना ही माहिती दिली.
B.Gokhale/S.Kakade/P.Malandkar
(Visitor Counter : 122
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 2 ऑगस्ट 2022
राष्ट्रव्यापी कोविड लसीकरण मोहिमेंतर्गत आतापर्यंत 204.6 कोटी लस-मात्रा  देण्यात आल्या.
गेल्या 24 तासांत 26,77,405 लस-मात्रा देण्यात आल्या
भारतातील सध्याची उपचाराधीन रुग्ण संख्या 1,39,792
सध्याची कोविड ॲक्टीव रुग्ण संख्या 0.32%
रुग्ण बरे होण्याचा सध्याचा दर 98.49%
गेल्या 24 तासांत 17,897 रूग्ण कोविडमधून बरे झाले असून बरे झालेल्या एकूण रूग्णांची संख्या 4,33,83,787 इतकी झाली
गेल्या 24 तासांत 13,734 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 87.58 चाचण्या करण्यात आल्या; गेल्या 24 तासांत 4,80,202 चाचण्या करण्यात आल्या.Jaydevi PS/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86